ประกาศศาลรัฐธรรมนูญเรื่อง หลักเกณฑ์และวิธีการจ่ายค่าป่วยการ ค่าพาหนะเดินทาง ค่าที่พัก และค่าใช้จ่ายอื่น ๆแก่บุคคลที่ศาลรัฐธรรมนูญเรียกมาให้ถ้อยคํา ให้ความเห็น หรือเบิกความ และค่าใช้จ่ายในการดําเนินกระบวนพิจารณาที่เกี่ยวข้องกับการส่งเอกสารหรือการดําเนินการใดเพื่อประโยชน์แห่งการพิจารณาของศาลรัฐธรรมนูญพ.ศ. 2560 โดยที่เป็นการสมควรวางหลักเกณฑ์และวิธีการจ่ายค่าป่วยการ ค่าพาหนะเดินทาง ค่าที่พัก และค่าใช้จ่ายอื่น ๆ แก่บุคคลใดที่ศาลเรียกมาให้ถ้อยคํา ให้ความเห็น หรือเบิกความ และค่าใช้จ่ายในการดําเนินกระบวนพิจารณาที่เกี่ยวข้องกับการส่งเอกสารหรือการดําเนินการใดเพื่อประโยชน์แห่งการพิจารณาของศาล อาศัยอํานาจตามข้อ 8 แห่งข้อกําหนดศาลรัฐธรรมนูญว่าด้วยวิธีพิจารณาและการทําคําวินิจฉัย พ.ศ. 2550 ประธานศาลรัฐธรรมนูญโดยความเห็นชอบของคณะตุลาการศาลรัฐธรรมนูญ จึงออกประกาศไว้ดังต่อไปนี้ข้อ ๑ ประกาศนี้เรียกว่า "ประกาศศาลรัฐธรรมนูญ เรื่อง หลักเกณฑ์และวิธีการจ่ายค่าป่วยการ ค่าพาหนะเดินทาง ค่าที่พัก และค่าใช้จ่ายอื่น ๆ แก่บุคคลที่ศาลรัฐธรรมนูญเรียกมาให้ถ้อยคํา ให้ความเห็น หรือเบิกความ และค่าใช้จ่ายในการดําเนินกระบวนพิจารณาที่เกี่ยวข้องกับการส่งเอกสาร หรือการดําเนินการใดเพื่อประโยชน์แห่งการพิจารณาของศาลรัฐธรรมนูญ พ.ศ. 2560"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้พยานบุคคล พยานผู้เชี่ยวชาญ และผู้ชี้แจงที่ศาลเรียกมาให้ถ้อยคํา ให้ความเห็น หรือเบิกความ ซึ่งมิได้เป็นคู่กรณีหรือคู่กรณีอ้างเป็นพยาน มีสิทธิได้รับค่าตอบแทนเป็นค่าป่วยการ ค่าพาหนะเดินทาง ค่าที่พัก และค่าใช้จ่ายอื่น ๆ ตลอดจนค่าใช้จ่ายในการดําเนินกระบวนพิจารณาที่เกี่ยวข้องกับการส่งเอกสารหรือการดําเนินการใดเพื่อประโยชน์แห่งการพิจารณาของศาล ทั้งนี้ ตามที่ศาลกําหนดข้อ ๔ พยานบุคคล พยานผู้เชี่ยวชาญ และผู้ชี้แจงที่ศาลเรียกมาให้ถ้อยคํา ให้ความเห็น หรือเบิกความ ไม่ว่าจะให้นําพยานหลักฐานหรือทําบันทึกคําชี้แจงเสนอต่อศาลด้วยหรือไม่ ให้ศาลกําหนดค่าป่วยการได้ตามที่เห็นสมควร แต่ไม่เกินอัตรา ดังนี้ (1) ค่าป่วยการพยานบุคคล วันละไม่เกินหนึ่งพันบาท (2) ค่าป่วยการพยานผู้เชี่ยวชาญและผู้ชี้แจง วันละไม่เกินห้าพันบาทข้อ ๕ พยานบุคคล พยานผู้เชี่ยวชาญ และผู้ชี้แจงที่ศาลเรียกมาให้ถ้อยคํา ให้ความเห็น หรือเบิกความ โดยต้องใช้เวลา ความรู้ความสามารถสูง และเป็นข้อเท็จจริงที่ศาลเห็นว่ามีความจําเป็นและเพื่อประโยชน์แห่งการพิจารณาของศาล ให้ศาลกําหนดค่าป่วยการได้ตามที่เห็นสมควรตามลักษณะความยากง่ายและปริมาณของรายงานความเห็นที่จะต้องจัดทํา แต่ไม่เกินห้าพันบาทต่อรายงานความเห็นหนึ่งเรื่องข้อ ๖ ศาลมีอํานาจกําหนดค่าพาหนะเดินทาง ค่าที่พัก และค่าใช้จ่ายอื่น ๆ ให้แก่พยานบุคคล พยานผู้เชี่ยวชาญ หรือผู้ชี้แจงได้ตามที่เห็นสมควร ดังนี้ (1) ค่าพาหนะเดินทาง ค่าที่พัก และค่าใช้จ่ายอื่น ๆ รวมกันโดยเหมาจ่ายครั้งละหนึ่งพันบาท หรือ (2) ค่าพาหนะเดินทาง ค่าที่พัก และค่าใช้จ่ายอื่น ๆ เบิกจ่ายตามจริงโดยประหยัดและมีหลักฐานมาแสดงประกอบการเบิกจ่ายด้วย หากรายการค่าใช้จ่ายอื่น ๆ ไม่อาจเรียกหลักฐานการจ่ายเงินได้ ให้ผู้ขอเบิกลงลายมือชื่อรับรองการจ่ายเงินตามแบบที่สํานักงานศาลรัฐธรรมนูญกําหนดข้อ ๗ ศาลมีอํานาจกําหนดค่าใช้จ่ายในการดําเนินกระบวนพิจารณาที่เกี่ยวข้องกับการส่งเอกสารหรือการดําเนินการใดเพื่อประโยชน์แห่งการพิจารณาของศาลได้ตามที่เห็นสมควร ดังนี้ (1) ค่าใช้จ่ายในการดําเนินกระบวนพิจารณาที่เกี่ยวข้องกับการส่งเอกสารหรือการดําเนินการใดเพื่อประโยชน์แห่งการพิจารณาของศาลรวมกันโดยเหมาจ่ายครั้งละห้าร้อยบาท หรือ (2) ค่าใช้จ่ายในการดําเนินกระบวนพิจารณาที่เกี่ยวข้องกับการส่งเอกสารหรือการดําเนินการใดเพื่อประโยชน์แห่งการพิจารณาของศาลเบิกจ่ายตามจริงโดยประหยัดและมีหลักฐานมาแสดงประกอบการเบิกจ่ายด้วย หากรายการค่ใช้จ่ายอื่น ๆ ไม่อาจเรียกหลักฐานการจ่ายเงินได้ ให้ผู้ขอเบิกลงลายมือชื่อรับรองการจ่ายเงินตามแบบที่สํานักงานศาลรัฐธรรมนูญกําหนดข้อ ๘ ให้ประธานศาลรัฐธรรมนูญเป็นผู้รักษาการตามประกาศนี้ และมีอํานาจตีความหรือวินิจฉัยปัญหาเกี่ยวกับการปฏิบัติตามประกาศนี้ผู้มีอํานาจลงนาม - ประกาศ ณ วันที่ 21 เมษายน พ.ศ. 2560 นุรักษ์ มาประณีต ประธานศาลรัฐธรรมนูญ